
ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

243. Βαθμολογική και μισθολογική εξέλιξη και ασφάλιση 

μετατασσόμενου Επιστημονικού Συνεργάτη κατά τις 
διατάξεις των άρθρων 35 και 37 του Ν. 1268/1982... 1 

244. Καθορισμός αρμοδιοτήτων του Γενικού Γραμμα¬ 

τέα Ευρωπαϊκών Υποθέσεων του Υπουργείου Ε¬ 
ξωτερικών Στέλιου Περράκη. 2 

245. «Διαδικασίες εγγραφής των Ναυπηγοεπισκευα- 

οτικών Επιχειρήσεων και των Ειδικών Επιχειρήσε¬ 
ων ναυπήγησης, συντήρησης, επισκευής και με¬ 
τατροπής πλοίων στο Μητρώο των επιχειρήσεων 
ναυπήγησης, μετατροπής, επισκευής και συντή¬ 
ρησης πλοίων, σύμφωνα με το άρθρο 6 παράγ, 2 
τουΝ,2642/1998». 3 

246. «Καθορισμός εκτέλεσης εργασιών από τις Ναυ- 

πηγοεπισκευαστικές Επιχειρήσεις και τις Ειδικές 
Επιχειρήσεις ναυπήγησης, συντήρησης, επισκευ¬ 
ής και μετατροπής πλοίων ανάλογα με την Κατη¬ 
γορία κατάταξης αυτών». 4 


ΑΝΑΚΟΙΝΩΣΕΙΣ 

Ανακοίνωση για τη θέση σε ισχύ της «Συμφωνίας μεταξύ 
του Υπουργείου Υγείας - Πρόνοιας της Ελληνικής Δη¬ 
μοκρατίας και του Υπουργείου Υγείας της Δημοκρα¬ 
τίας της Αρμενίας για συνεργασία στο τομέα της υγεί- 

αςγιαταέτη 1996-2000». Αθήνα, 18.6.1996. 5 

Ανακοίνωση για τη θέση σε ισχύ της Διεθνούς Συμφω¬ 
νίας για το φυσικό καουτσούκ 1995. 6 


ΠΡΟΕΔΡΙΚΑ ΔΙΑΤΑΓΜΑΤΑ 

Βαθμολογική και μισθολογική εξέλιξη και ασφάλιση μετα- 
τασσομένου Επιστημονικού Συνεργάτη κατά τις δια¬ 
τάξεις των άρθρων 35 και 37 του Ν. 1268/1982. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 35 και 37 παρ. 2 εδαφ. Β' 


του Ν. 1268/82 «για τη δομή και λειτουργία των ΑΕΙ» (ΦΕΚ 
87 Α'). 

2. Τις διατάξεις του άρθρου 29 Α' του Ν. 1558/1985 
(ΦΕΚ Α' 137/1985) όπως αυτό προσετέθη με το άρθρο 27 
του Ν. 2081/1992 (ΦΕΚΑ' 154/1992) και όπως τροποποιή¬ 
θηκε με τις διατάξεις της παρ. 2α του άρθρου 1 του Ν. 
2469/1997 (Α' 137). 

3. Τις διατάξεις της παρ. 1 του άρθρου 23 του Ν. 
1558/1985 «Κυβέρνηση και Κυβερνητικά όργανα» (ΦΕΚ Α' 
137), σε συνδυασμό με τις διατάξεις του Π.Δ 373/95 «Συγ¬ 
χώνευση των Υπουργείων Προεδρίας της Κυβέρνησης 
και Εσωτερικών στο Υπουργείο Εσωτερικών Δημόσιας Δι- 
οίησης και Αποκέντρωσης και καθορισμός των αρμοδιο¬ 
τήτων του» (Α' 201). 

4. Τις διατάξεις του άρθρου 20 παρ. 3 και 5 του Ν. 
2515/97. 

5. Την αριθμ. 8211/8.3.99 κοινή απόφαση του Πρωθυ¬ 
πουργού και της Υπουργού Εσωτερικών Δημόσιας Διοί¬ 
κησης και Αποκέντρωσης «Ανάθεση αρμοδιοτήτων Υ¬ 
πουργού Εσωτερικών, Δημόσιας Διοίκησης και Αποκέ¬ 
ντρωσης στους Υφυπουργούς Εσωτερικών Δημόσιας 
Διοίκησης και Αποκέντρωσης Λεωνίδα Τζαννή και Γεώρ¬ 
γιο Φλωρίδη». 

6. Το γεγονός ότι η προκαλούμενη δαπάνη δεν θα βα¬ 
ρύνει επιπλέον τον Κρατικό Προϋπολογισμό. 

7. Την 184/99 γνωμοδότηση του Συμβουλίου της Επι¬ 
κράτειας με πρόταση του Υπουργού Εργασίας και Κοιν. Α¬ 
σφαλίσεων και του Υφυπουργού Εσωτερικών Δημόσιας 
Διοίκησης- και Αποκέντρωσης, αποφασίζουμε: 

Άρθρον μόνον 

1. Η ειδική προσωρινή θέση που συστήθηκε με την 
42740/12.1.99 Κοινή Απόφαση των Υπουργών Εσωτερι¬ 
κών Δημόσιας Διοίκησης και Αποκέντρωσης και Εθνικής 
Παιδείας και Θρησκευμάτων (ΦΕΚ 7/τ.Β7ΐ5.1.99) στη Νο¬ 
μαρχιακή Αυτοδιοίκηση Θεσσαλονίκης για τη μετάταξη 
στη θέση αυτή της Άννας - Μαρίας Κάλφα, επιστημονικής 
Συνεργάτιδος του Τμήματος Κτηνιατρικής του Αριστοτε- 
λείου Πανεπιστημίου Θεσσαλονίκης, κατατάσσεται στην 
κατηγορία ΠΕ3 κτηνιάτρων με βαθμούς Δ - Α. 

2. Η βαθμολογική κατάταξη και εξέλιξη ενεργείται σύμ¬ 
φωνα με τις διατάξεις του Ν. 2683/1999 (ΦΕΚ 19Α) «Κύ¬ 
ρωση του Κώδικα Κατάστασης Δημοσίων Πολιτικών Διοι¬ 
κητικών Υπαλλήλων και Υπαλλήλων Ν.Π.Δ.Δ και άλλες 
διατάξεις». 








4134 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


3. Η μισθολογική κατάταξη και εξέλιξη ενεργείται σύμ¬ 
φωνα με τις διατάξεις του Ν. 2470/97 «Αναμόρφωση Μι¬ 
σθολογίου». 

Η κατάταξη στα μισθολογικά κλιμάκια του άρθρου 3του 
ανωτέρω Ν. 2470/97 γίνεται με βάση το συνολικό χρόνο υ¬ 
πηρεσίας της μετατασσόμενης στην οποία προσμετράται 
και η κατά το άρθρο 17 του ίδιου νόμου προϋπηρεσία. Τυ- 
χόν προκύπτουσα διαφορά μεταξύ των τακτικών αποδο¬ 
χών που καταβάλλονται στην υπάλληλο κατά την ημέρα 
της μετάταξης και των αποδοχών που αντιστοιχούν στο 
μισθολογικά κλιμάκιο, στο οποίο μετατάσσεται, διατηρεί¬ 
ται ως προσωπική διαφορά, η οποία μειώνεται με οποια¬ 
δήποτε αύξηση των αποδοχών ή απολαβών, από οποια¬ 
δήποτε αιτία και αν προέρχεται, μέχρι πλήρους εξίσωσης 
της με τις αποδοχές και απολαβές της νέας θέσης. 

4. Η μετατασσόμενη υπάγεται στους ασφαλιστικούς 
φορείς στους οποίους υπάγονται και οι υπάλληλοι των 
Νομαρχιακών Αυτοδιοικήσεων. 

Στον Υφυπουργό Εσωτερικών Δημόσιας Διοίηκησης και 
Αποκέντρωσης αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 23 Σεπτεμβρίου 1999 

ο ΠΡΟΕΔΡΟΣ ΤΗΣ ΕΜΗΝΙΚΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο! ΥΠΟΥΡΓΟΙ 

ΥΦΥΠ. ΕΣΩΤ. ΔΗΜ. ΔΙΟΙΚΗΣΗΣ ΕΡΓΑΣΙΑΣ ΚΑΙ 

ΚΑΙ ΑΠΟΚΕΝΤΡΩΣΗΣ ΚΟΙΝΩΝΙΚΩΝ ΑΣΦΑΛΙΣΕΩΝ 

Γ. ΦΛΩΡΙΔΗΣ Μ. ΠΑΠΑΐΏΑΝΝΟΥ 

-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 244 
Καθορισμός αρμοδιοτήτων του Γενικού Γραμματέα Ευ¬ 
ρωπαϊκών Υποθέσεων του Υπουργείου Εξωτερικών 
Στέλιου Περράκη. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Των άρθρων 25,26 και 29 του Ν. 1558/85 «Κυβέρνηση 
και Κυβερνητικά Οργανα» (ΦΕΚ 137 Α'). 

β. Του Π.Δ. 33/99 «Διορισμός Υπουργών, Αναπληρωτή 
Υπουργού και Υφυπουργών» (ΦΕΚ 36 Α'). 

γ. Των άρθρων 3 και 4 παρ. 2 του Ν. 2594/98 «Κύρωση 
ως Κώδικα του σχεδίου νόμου Οργανισμός του Υπουρ¬ 
γείου Εξωτερικών» (ΦΕΚ 62 Α'). 

δ. Των άρθρων 25, 26, 27,28,29,30,31,34,35,36 και 56 
του Π.Δ. 230/1998 «Αρμοδιότητες και διάρθρωση της Κε¬ 
ντρικής Υπηρεσίας του Υπουργείου Εξωτερικών» (ΦΕΚ 
177 Α'). 

ε. Της υπ’ αριθ. Π 13β-1785/ΑΣ 794 από 9.2.96 κοινής α¬ 
πόφασης του Πρωθυπουργού και του Υπουργού Εξωτε¬ 
ρικών περί διορισμού του Στέλιου Περράκη στη θέση του 
Γ ενικού Γ ραμματέα της Γ ενικής Γ ραμματείας Κοινοτικών 
Υποθέσεων του Υπουργείου Εξωτερικών με βαθμό Α'της 
κατηγορίας ειδικών θέσεων (ΦΕΚ 29 Γ713.2.96). 


στ. Της υπ’ αριθ. Π31α-4744/ΑΣ 1684 από 11.3.99 από¬ 
φασης του Πρωθυπουργού «Καθορισμός αρμοδιοτήτων 
του Αναπληρωτή Υπουργού Εξωτερικών Γιάννου Κρανι- 
διώτη» (ΦΕΚ210 Β712.3.99) 

2. Το άρθρο 29Ατου Ν. 1558/85 «Κυβέρνηση και Κυβερ¬ 
νητικά Όργανα» (ΦΕΚ 137 Α'), το οποίο προστέθηκε με το 
άρθρο 27 του Ν.2081/92 (ΦΕΚ 154 Α') και ανηκαταστάθηκε 
από το άρθρο 1 παρ.2α του Ν. 2469/97 (ΦΕΚ 38 Α'). 

3 Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του κρατι¬ 
κού προϋπολογισμού. 

4. Την αριθ. 364/1999 γνωμοδότηση του Συμβουλίου 
της Επικρατείας με πρόταση του Υπουργού Εξωτερικών, 
απποφασίζουμε: 

Α. Ο Γενικός Γραμματέας Ευρωπαϊκών Υποθέσεων του 
Υπουργείου Εξωτερικών Στέλιος Περράκης ασκεί παράλ¬ 
ληλα με τον Αναπληρωτή Υπουργό Εξωτερικών τις αρμο¬ 
διότητες: 

α. Των θεμάτων της Γ Γ ενικής Διεύθυνσης Υποθέσεων 
Ευρωπαϊκής Ένωσης και των Διευθύνσεων που υπάγο¬ 
νται σ’ αυτήν (Γ1, Γ2, Γ3, Γ4, Γ ραφείο Ευρωπαϊκού Κοινο¬ 
βουλίου). 

β. Των θεμάτων της Δ3 Δ/νσης Οργανισμού για την Α¬ 
σφάλεια και τη Συνεργασία στην Ευρώπη (ΟΑΣΕ) και Συμ¬ 
βουλίου της Ευρώπης. 

γ. Των θεμάτων της Ειδικής Νομικής Υπηρεσίας. 

Β. Ο Γ ενικός Γ ραμματέας Ευρωπαϊκών Υποθέσεων του 
Υπουργείου Εξωτερικών Στέλιος Περράκης ασκεί παράλ¬ 
ληλα με τον Υπουργό Εξωτερικών τις αρμοδιότητες: 

α. Των θεμάτων αρμοδιότητας του Τμήματος II (Τμήμα 
Δυτικοευρωπαϊκής Ενωσης) της Δ2 Διεύθυνσης Βορειο¬ 
ατλαντικού Συμφώνου (ΝΑΤΟ) και Δυτικο-Ευρωπαίκής Έ¬ 
νωσης (ΔΕΕ). 

β. Των θεμάτων αρμοδιότητας των Τμημάτων I (Τμήμα 
Ανθρωπίνων Δικαιωμάτων και συναφών Μη Κυβερνητι¬ 
κών Οργανώσεων) και III (Τμήμα Προσφύγων και Μετανα¬ 
στών) της Δ4 Διεύθυνσης Ανθρωπίνων Δικαιωμάτων, Μει¬ 
ονοτήτων, Προσφύγων και Μεταναστών. 

Γ. Στην αρμοδιότητα του Γενικού Γραμματέα Ευρωπαϊ¬ 
κών Υποθέσεων του Υπουργείου Εξωτερικών Στέλιου 
Περράκη ανήκουν: 

α. Η μέριμνα για την προετοιμασία και τη διεξαγωγή δια¬ 
πραγματεύσεων με σκοπό τη κατάρτιση διεθνών συμβά¬ 
σεων και προγραμμάτων, στο πλαίσιο των καθ’ ύλην αρ¬ 
μοδιοτήτων του, καθώς και της επίβλεψης για την τήρηση 
των όρων τους. 

β. Η εκτέλεση ειδικών αποστολών που ανατίθενται σ’ 
αυτόν από τον Υπουργό Εξωτερικών ενεργούντα στο 
πλαίσιο των αρμοδιοτήτων του. 

Στον Υπουργό Εξωτερικών αναθέτουμε την δημοσίευ¬ 
ση και εκτέλεση του παρόντος Προεδρικού Διατάγματος. 

Αθήνα, 21 Σεπτεμβρίου 1999 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ο ΥΠΟΥΡΓΟΣ 
ΕΞΩΤΕΡΙΚΩΝ 

ΓΙΩΡΓΟΣ Α. ΠΑΠΑΝΔΡΕΟΥ 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


4135 


(3) 

Διαδικασίες εγγραφής των Ναυπηγοεπισκευαστικών Επι¬ 
χειρήσεων και των Ειδικών Επιχειρήσεων ναυπήγη¬ 
σης, συντήρησης, επισκευής και μετατροπής πλοίων 
στο Μητρώο των επιχειρήσεων ναυπήγησης, μετατρο¬ 
πής, επισκευής και συντήρησης πλοίων, σύμφωνα με 
το άρθροβπαράγ. 2 του Ν.2642/1998. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 6, παράγ, 2 του Ν.2642/1998 (ΦΕΚ 
216/Α/98) «Μητρώο επιχειρήσεων ναυπήγησης, μετατρο¬ 
πής, επισκευής και συντήρησης πλοίων και άλλες διατά¬ 
ξεις». 

2. Τις διατάξεις του Ν.1558/85 (ΦΕΚ 137/Α/85) «Κυβέρ¬ 
νηση και Κυβερνητικά όργανα» όπως ισχύει. 

3. Το Π.Δ. 27/96 (ΦΕΙ^Α/96) «Συγχώνευση των Υπουρ¬ 
γείων Τουρισμού, Βιομηχανίας, Έρευνας και Τεχνολο¬ 
γίας και Εμπορίου στο Υπουργείο Ανάπτυξης », 

4. Την με αριθμό 3574/5.7.99 (ΦΕΚ 1373/Β/99) Κοινή 
Απόφαση του Πρωθυπουργού και του Υπουργού Ανάπτυ¬ 
ξης «Ανάθεση αρμοδιοτήτων στον Υφυπουργό Ανάπτυ¬ 
ξης Ιωάννη Ζαφειρόπουλο». 

5. Το γεγονός ότι από τις διατάξεις του παρόντος 
Π.Δ/τος δεν προκύπτει δαπάνη εις βάρος του Κρατικού 
Προϋπολογισμού. 

6. Την 190/99 γνωμοδότηση του Ε' Τμήματος του Συμ¬ 
βουλίου της Επικρατείας, ύστερα από πρόταση των Υ¬ 
πουργών Εμπορικής Ναυτιλίας. Εργασίας και Κοιν. Α¬ 
σφαλίσεων και του Υφυπουργού Ανάπτυξης, αποφασί¬ 
ζουμε : 

Άρθρο 1 

1. Οι Υπηρεσίες Μητρώου κάθε Νομαρχιακής Αυτοδιοί¬ 
κησης, προκειμένου να εκδόσουν, σύμφωνα με το άρθρο 
5παρ. 1 του Ν.2642/1998, την πρόσκληση εγγραφής των 
Ναυπηγοεπισκευαστικών Επιχειρήσεων και των Ειδικών 
Επιχειρήσεων ναυπήγησης, συντήρησης, επισκευής και 
μετατροπής πλοίων στο Μητρώο των επιχειρήσεων ναυ¬ 
πήγησης, μετατροπής, επισκευής και συντήρησης πλοί¬ 
ων, ακολουθούν την ακόλουθη διαδικασία : 

α. Τον μήνα Μάίο εκάστου έτους δημοσιεύεται εφ άπαξ 
σε τέσσερις τουλάχιστον εφημερίδες του ημερήσιου τύ¬ 
που πανελλαδικής κυκλοφορίας και σε μία τουλάχιστον 
τοπική εφημερίδα και ανακοινώνεται συγχρόνως μέσω 
των οικείων Βιομηχανικών και Βιοτεχνικών Επιμελητηρίων 
ως και των Επαγγελματικών τους Οργανώσεων των ανω¬ 
τέρω επιχειρήσεων πρόσκληση εγγραφής, ανανέωσης ή 
τροποποίησης εγγραφής στο Μητρώο. Ειδικά η πρώτη 
έκδοση της πρόσκλησης για την εγγραφή στο Μητρώο γί¬ 
νεται εντός δύο μηνών από την δημοσίευση του παρόντος 
Προεδρικού Διατάγματος. 

β. Η πρόσκληση δημοσιεύεται ως ανοικτή προκήρυξη 
με την οποία καλούνται οι Ναυπηγοεπισκευαστικές Επι¬ 
χειρήσεις και οι Ειδικές Επιχειρήσεις ναυπήγησης, συ¬ 
ντήρησης, επισκευής και μετατροπής πλοίων να υποβάλ¬ 
λουν αιτήσεις εγγραφής ή ανανέωσης ή τροποποίησης 
της εγγραφής τους στο Μητρώο συνοδευόμενες από τα 
προβλεπόμενα δικαιολογητικά τα οποία γνωστοποιού¬ 
νται αναλυτικά με την ίδια προκήρυξη. 


Άρθρο 2 

1. Κάθε Ναυπηγοεπισκευαστική Επιχείρηση και Ειδική 
Επιχείρηση που δικαιούται να εγγραφεί στο Μητρώο υ¬ 
ποβάλλει αίτηση στην Υπηρεσία Μητρώου της αρμόδιας 
Νομαρχιακής Αυτοδιοίκησης με την οποία αναφέρει σα¬ 
φώς την Κατηγορία κατάταξης των Ναυπηγοεπισκευα- 
στικών Επιχειρήσεων ή την Κατηγορία κατάταξης των Ει¬ 
δικών Επιχειρήσεων, κατά περίπτωση, στις οποίες επιθυ¬ 
μεί να εγγράφει. 

2. Η αίτηση που υποβάλλεται από Ναυπηγοεπισκευα- 
στική Επιχείρηση των Κατηγοριών του άρθρου 1 του 
Π.Δ. 187/1999 θα συνοδεύεται από τα κατωτέρω δικαιο- 
λογητικά: 

2.1. Τεχνικά στοιχεία και αναλυτική περιγραφή των ε¬ 
γκαταστάσεων της επιχείρησης η οποία πρέπει να πληροί 
τις ελάχιστες προδιαγραφές της κατηγορίας κατάταξης 
που επιθυμεί να εγγράφει, ως κατωτέρω: 

α. Γενικό χωροταξικό σχεδιάγραμμα ολοκλήρου της 
Ναυπηγοεπισκευαστικής Επιχείρησης υπό κλίμακα 1:500 
για την κατηγορία 1, 1:200 για την Κατηγορία II και 1:100 
για τις Κατηγορίες III και IV. 

β. Οικοπεδικές εκτάσεις 

- Τοπογραφικό σχεδιάγραμμα υπό κλίμακα 1:300 για 
την Κατηγορία I. 1:200 για την Κατηγορία II και 1:100 για 
τις κατηγορίες III και IV. 

- Περιγραφή (θέση, εμβαδόν, όμορες ιδιοκτησίες, ειδι¬ 
κά χαρακτηριστικά) 

-Λοιπά (ύδρευση, ηλεκροδότηση, τηλεφωνική σύνδεση 
κλπ.) 

γ. Κτιριακές εγκαταστάσεις 

- Υπάρχοντα κτίρια - εστεγασμένοι χώροι 

- Διάγραμμα κάλυψης υπό κλίμακα επί οικοπέδου 

- Χρήση 

- Περιγραφή και χαρακτηρισμός εστεγασμένων χώρων 
(εμβαδόν, όροφοι, είδος κατασκευής, σειρά απλών σχε¬ 
δίων) 

δ. Αιγιαλός 

- Σχεδιαγράμματα υπό κλίμακα 1: 500 για την Κατηγο¬ 
ρία I, 1:200 για την Κατηγορία II και 1:50 για τις Κατηγο¬ 
ρίες III και IV. 

- Χρήση 

- Περιγραφή (πρόσβαση σε αιγιαλό, προσδιορισμός μή¬ 
κους μετώπου επί θαλασσίου χώρου) 

ε. Τόπος και μέσα ανέλκυσης και εργασιών ναυπήγη¬ 
σης, μετατροπής, επισκευής και συντήρησης πλοίων: 

- Ναυπηγική κλίνη 

- Μόνιμη δεξαμενή 

- Πλωτή δεξαμενή 

- Κρηπιδώματα και προβλήτες 

- Γ έρανοί - Λοιπά μέσα 

- Σχεδιαγράμματα επιφάνειας, κατόψεως, τομής κλπ. 

- Χρήση 

- Περιγραφή (χαρακτηρισμός, κλίση, διαστάσεις - μή¬ 
κος, πλάτος, βάθος, κ.λπ.) τρόπος λειτουργίας, προσδιο¬ 
ρισμός του μεγέθους και όγκου ναυπήγησης πλοίων και 
δυνατότητες λοιπών εργασιών. 

στ. Αναλυτικός προσδιορισμός της παραγωγικής δυνα¬ 
μικότητας ολόκληρης της επιχείρησης σε μονάδα του 
χρόνου ανά είδος ναυπηγοεπισκευαστικής εργασίας. 

ζ. Μηχανήματα και λοιπός εξοπλισμός παραγωγής. 

- Αναλυτικός πίνακας υπαρχόντων μηχανημάτων και 
φορητού εξοπλισμού κυριότητας της επιχείρησης 

- Περιγραφή κυριοτέρων μηχανολογικών εγκαταστάσε¬ 
ων και βασικού εξοπλισμού 

- Εγκατεστημένη ισχύς 

η. Περιγραφή τμημάτων, συνεργείων και παραγωγικής 
διαδικασίας που επιτελεί το καθένα. 

θ. Απασχόληση εργαζομένων 

- Συνολικός αριθμός εργαζομένων 

- Οργανόγραμμα επιχείρησης. 

- Καταστάσεις μονίμου τεχνικού και μή προσωπικού με 
εξηρτημένη σχέση εργασίας θεωρημένες από την αρμό¬ 
δια Επιθεώρηση Εργασίας. 

Ως τεχνικό προσωπικό εννοείται το προσωπικό που α- 
σχολείται με τις τεχνικές εργασίες και στις περιπτώσεις 
που απαιτείται να έχει εφοδιασθεί με επαγγελματική ά¬ 
δεια. 

Στην περίπτωση κοινοπραξίας επιχειρήσεων ο ελάχι¬ 
στος απαιτούμενος αριθμός μόνιμου προσωπικού της α¬ 
ντίστοιχης κατηγορίας κατάταξης της επιχείρησης θα εί¬ 
ναι προσηυξημένος επί τον συντελεστή 1,6 στρογγυλευ- 
μένος προς τα κάτω. 

2.2. Καταστατικό της Επιχείρησης εφόσον πρόκειται 
για μεμονωμένη επιχείρηση ή τυχόν τροποποιήσεις του. 

2.3. Καταστατικό των εταίρων και συμβολαιογραφική 
πράξη σύστασης κοινοπραξίας εφόσον πρόκειται για κοι¬ 
νοπραξίες. Στην περίπτωση αυτή η επιχείρηση μόνο ως 
κοινοπραξία μπορεί να αξιοποιεί τα τεκμήρια της εγγρα¬ 
φής της στο Μητρώο. 

2.4. Αριθμό Φορολογικού Μητρώου της επιχείρησης ή 
των επιχειρήσεων σε περιπτώσεις κοινοπραξίας. 

2.5. Ισολογισμούς των τριών τελευταίων ετών της επι¬ 
χείρησης ή των εταίρων της όπου προβλέπεται. Σε περί¬ 
πτωση μη δημοσιεύσεως ισολογισμού το σχετικό μηχα¬ 
νογραφικό έντυπο οικονομικών στοιχείων και επιτηδευ¬ 
μάτων της φορολογικής δήλωσης της επιχείρησης. 

2.6. Σε περίπτωση υποβολής της αίτησης από Κοινο¬ 
πραξία ομοειδών επιχειρήσεων το κριτήριο του κύκλου 
εργασιών πληρούται εφόσον καλύπτεται αθροιστικά από 
τις επιχειρήσεις της Κοινοπραξίας. 

2.7. Βεβαιωτικά κατοχής ή χρήσης της επαγγελματικής 
στέγης (Συμβόλαια ιδιοκτησίας ή ενοικίασης στο όνομα 
της επιχείρησης ή στο όνομα μιάς των επιχειρήσεων της 
κοινοπραξίας). 

2.8. Βεβαιώσεις φορολογικής και ασφαλιστικής ενημε¬ 
ρότητας. 

2.9. Πιστοποιητικό εγγραφής σε Επιμελητήριο. 

2.10. Αδεια λειτουργίας σύμφωνα με την ισχύουσα νο¬ 
μοθεσία. 

2.11. Πιστοποιητικό πυρασφαλείας σε ισχύ. 

3. Η αίτηση που υποβάλλεται από Ειδική Επιχείρηση 
των Κατηγοριών του άρθρου 2 του Π.Δ 187/1999 θα συ¬ 
νοδεύεται από ακόλουθα δικαιολογητικά: 

3.1, Τεχνικά στοιχεία και αναλυτική τεχνική περιγραφή 
των εγκαταστάσεων της επιχείρησης η οποία πρέπει να 
πληροί τις ελάχιστες προδιαγραφές στην κατηγορία κα¬ 
τάταξης που επιθυμεί να ε'\^ραφεί, ως κατωτέρω : 

α. Οικόπεδο 

- Τοπογραφικό σχεδιάγραμμα υπό κλίμακα 1:200 

- Περιγραφή (θέση, εμβαδόν, όμορες ιδιοκτησίες, ειδι¬ 
κά χαρακτηριστικά) 


- Λοιπά στοιχεία (ύδρευση, ηλεκτροδότηση, τηλεφωνι¬ 
κή σύνδεση κ.λπ.) 

β. Κτιριακές εγκαταστάσεις 

- Υπάρχοντα κτίρια - Εστεγασμένοι χώροι 

- Διάγραμμα κάλυψης υπό κλίμακα επί οικοπέδου 

- Περιγραφή και χρήση εστεγασμένου χώρου (Εμβα¬ 
δόν, όροφοι, είδος εκτέλεσης εργασιών) 

γ. Μηχανήματα και λοιπός εξοπλισμός παραγωγής 

- Αναλυτικός πίνακας μηχανημάτων και φορητού εξο¬ 
πλισμού κυριότητας της επιχείρησης. 

- Εγκατεστημένη ισχύς 

δ. Περιγραφή των τμημάτων και των εργασιών λειτουρ¬ 
γίας της επιχείρησης 

ε. Πιστοποιητικά προϋπηρεσίας και βεβαίωση του ΟΑ- 
ΕΔ προκειμένου για επιχειρήσεις που συστάθηκαν στα 
πλαίσια των μέτρων αυτοαπασχόλησης 

στ. Απασχόληση εργαζομένων 

- Καταστάσεις του μονίμου τεχνικού ή μή προσωπικού 
με εξηρτημένη σχέση εργασίας θεωρημένες από την αρ¬ 
μόδια Επιθεώρηση Εργασίας. 

Ως τεχνικό προσωπικό εννοείται το προσωπικό που α- 
σχολείται με τις τεχνικές εργασίες και στις περιπτώσεις 
που απαιτείται να έχει εφοδιασθεί με επαγγελματική ά¬ 
δεια. 

Σε περίπτωση κοινοπραξίας επιχειρήσεων ο ελάχιστος 
απαιτούμενος αριθμός μόνιμου προσωπικού της αντί¬ 
στοιχης κατηγορίας κατάταξης της επιχείρησης θα είναι 
προσηυξημένος επί τον συντελεστή 1,6 στρογγυλευμέ- 
νος προς τα κάτω. 

3.2 Τα δικαιολογητικά που αναφέρονται υπό στοιχεία 
2.2, 2.3, 2.4, 2.5, 2.6, 2,7, 2.8, 2.9, 2.10, 2.11, στην προη¬ 
γούμενη παράγραφο. 

4. Τα υπό στοιχείο 2.5 δικαιολογητικά που αναφέρονται 
στις ανωτέρω παραγράφους 2 και 3 θα υποβάλλονται α¬ 
πό τις νεοίδρυόμενες επιχειρήσεις και τις επιχειρήσεις 
που δεν έχουν συμπληρώσει τριετή λειτουργία, μετά την 
παρέλευση τριετούς λειτουργίας εκάστης επιχείρησης. 

5. Προκειμένου για τις αιτήσεις των ανωτέρω επιχειρή¬ 
σεων που αφορούν σε ανανέωση ή τροποποίηση εγγρα¬ 
φής στο Μητρώο απαιτείται η υποβολή των ιδίων δικαιο- 
λογητικών εκτός αν κατά την κρίση της αρμόδιας Υπηρε¬ 
σίας Μητρώου ορισμένα εξ αυτών εξακολουθούν να 
ισχύουν ή καλύπτονται από τα δικαιολογητικά που υπο¬ 
βλήθηκαν με την αίτηση εγγραφής στο Μητρώο. 

Άρθρο 3 

1. Οι αρμόδιες Υπηρεσίες Μητρώου ελέγχουν τις υπο¬ 
βαλλόμενες αιτήσεις των επιχειρήσεων που ζητούν την 
εγγραφή και κατάταξή τους στο Μητρώο, την ανανέωση 
ή τροποποίησή της εγγραφής τους σε αυτό, και διαπι¬ 
στώνουν εάν πληρούνται ή όχι οι ελάχιστες προδιαγρα¬ 
φές της Κατηγορίας κατάταξης στην οποία επιθυμούν να 
εγγραφούν σύμφωνα με το Π.Δ 187/1999. Ακολούθως 
προβαίνουν σε ενέργειες σύμφωνα με τις διατάξεις του 
άρθρου 4 παράγραφος 2 του Ν. 2642/1998 για την έκδο¬ 
ση κατά περίπτωση απόφασης από τον Νομάρχη για την 
εγγραφή και κατάταξη της επιχείρησης στην οικεία Κατη¬ 
γορία κατάταξης, την ανανέωση ή τροποποίηση της εγ- 
γραφής, και για την απόρριψη ή διαγραφή της επιχείρη¬ 
σης από το Μητρώο. 

Η εγγραφή στο Μητρώο γίνεται το αργότερο εντός δύο 
(2) μηνών από την ημερομηνία υποβολής της αίτησης με¬ 
τά πλήρων δικαιολογητικών. 

2. Για τη διαπίστωση της πληρότητας και ακρίβειας των 
υποβαλλόμενων δικαιολογητικών και στοιχείων και των ε¬ 
λάχιστων προδιαγραφών της Κατηγορίας κατάταξης για 
την οποία ζητείται η κατάταξη της επιχείρησης οι Υπηρε¬ 
σίες Μητρώου διενεργούν σχετικούς ελέγχους στις εγκα¬ 
ταστάσεις της επιχείρησης. 

3. Κατά των αποφάσεων του Νομάρχου απόρριψης ή 
διαγραφής επιχείρησης από το Μητρώο Νομάρχου μπο¬ 
ρεί να ασκηθεί προσφυγή, από οποιονδήποτε έχει έννομο 
συμφέρον, ενώπιον του Υπουργού Ανάπτυξης μέσα σε α¬ 
ποκλειστική προθεσμία τριάντα (30) ημερών. Κατά τα λοι¬ 
πά εφαρμόζονται οι διατάξεις του άρθρου 8 του 
Ν.3200/1955 «Περί διοικητικής αποκεντρώσεως» όπως ι¬ 
σχύει κάθε φορά. 

Άρθρο 4 

Η ισχύς του παρόντος Προεδρικού Διατάγματος αρχί¬ 
ζει από τη δημοσίευσή του στην Εφημερίδα της Κυβερνή- 
σεως. 

Στον Υφυπουργό Ανάπτυξης αναθέτουμε την δημοσί¬ 
ευση και εκτέλεση του παρόντος Διατάγματος.. 

Αθήνα, 23 Σεπτεμβρίου 1999 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

οι ΥΠΟΥΡΓΟΙ 

ΥΦΥΠΟΥΡΓΟΣ ΕΡΓΑΣΙΑΣ ΚΑΙ ΚΟΙΝΩΝΙΚΩΝ 

ΑΝΑΠΤΥΞΗΣ ΑΣΦΑΛΙΣΕΩΝ 

ΙΩΑΝ. ΖΑΦΕΙΡΟηΟΥΛΟΣ ΜΙΛΤ.ΠΑΠΑΪΩΑΝΝΟΥ 

ΕΜΠΟΡΙΚΗΣ ΝΑΥΤΙΛΙΑΣ 

ΣΤΑΥΡΟΣ ΣΟΥΜΑΚΗΣ 

-Φ- 

(4) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 246 
«Καθορισμός εκτέλεσης εργασιών από τις Ναυπηγοεπι- 
σκευαστικές Επιχειρήσεις και τις Ειδικές Επιχειρήσεις 
ναυπήγησης, συντήρησης, επισκευής και μετατροπής 
πλοίων ανάλογα με την Κατηγορία κατάταξης αυτών». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 6, παράγραφος. 1 του Νόμου 2642/1998 
(ΦΕΚ 216/Α/98) «Μητρώο επιχειρήσεων ναυπήγησης, με¬ 
τατροπής, επισκευής και συντήρησης πλοίων και άλλες 
διατάξεις». 

2. Τις διατάξεις του Ν. 1558/85 (ΦΕΚ 137/Α/85) «Κυβέρ¬ 
νηση και Κυβερνητικά όργανα» όπως ισχύει. 

3. Το Π.Δ 27/96 (ΦΕΚ/Α/96) «Συγχώνευση των Υπουρ¬ 
γείων Τουρισμού, Βιομηχανίας, Έρευνας και Τεχνολο¬ 
γίας και Εμπορίου στο Υπουργείο Ανάπτυξης». 

4. Την με αριθμό 3574/5.7.1999 (ΦΕΚ 1373/Β/99) Κοινή 
Απόφαση του Πρωθυπουργού και του Υπουργού Ανάπτυ¬ 
ξης «Ανάθεση αρμοδιοτήτων στον Υφυπουργό Ανάπτυ¬ 
ξης Ιωάννη Ζαφειρόπουλο». 

5. Το γεγονός ότι από τις διατάξεις του παρόντος Προ¬ 
εδρικού Διατάγματος δεν προκύπτει δαπάνη εις βάρος 
του Κρατικού Προϋπολογισμού. 

6. Την 191/99 γνωμοδότηση του Ε’ Τμήματος του Συμ¬ 
βουλίου της Επικρατείας, ύστερα από πρόταση των Υ¬ 


πουργών Εμπορικής Ναυτιλίας , Εργασίας και Κοινωνι¬ 
κών Ασφαλίσεων και του Υφυπουργού Ανάπτυξης, απο¬ 
φασίζουμε : 

Άρθρο 1 

1 .α. Οι Ναυπηγοεπισκευαστικές Επιχειρήσεις οι οποίες 
κατατάσσονται σε μία από τις κατηγορίες I, II, και III του 
άρθρου 1 του Π.Δ 187/99(ΦΕΚ175/Α/99) επιτρέπεται να ε- 
κτελούν εργασίες σε ένα ή και περισσότερους από τους 
τομείς ναυπήγησης, μετατροπής, επισκευής και συντή¬ 
ρησης πλοίων ανάλογα με την Κατηγορία που έχουν κα¬ 
ταταχθεί και σύμφωνα με την δομή της παραγωγικής δια¬ 
δικασίας, της παραγωγικής δυναμικότητας των εγκατα¬ 
στάσεων και του επιπέδου της τεχνολογικής υποδομής 
εκάστης επιχείρησης. 

1 .β. Οι Ναυπηγοεπισκευαστικές Επιχειρήσεις οι οποίες 
κατατάσσονται στην Κατηγορία IV σύμφωνα με το άρθρο 
1 του Π.Δ 187/1999 επιτρέπεται να εκτελούν εργασίες σε 
ένα ή και περισσότερους από τους τομείς μετατροπής, ε¬ 
πισκευής και συντήρησης πλοίων και σύμφωνα με την δο¬ 
μή και τις δυνατότητες παραγωγής των εγκαταστάσεων 
και της τεχνολογικής υποδομής εκάστης επιχείρησης. 

2. Οι Ειδικές Επιχειρήσεις ναυπήγησης, συντήρησης, ε¬ 
πισκευής και μετατροπής πλοίων που κατατάσσονται σε 
μία από τις Κατηγορίες του άρθρου 2 του Π.Δ. 187/1999 
επιτρέπεται να εκτελούν κάθε επιμέρους εργασία στους 
τομείς ναυπήγησης, συντήρησης, επισκευής και μετα¬ 
τροπής πλοίων ανάλογα με την Κατηγορία και τις δρα¬ 
στηριότητες που έχουν καταταχθεί και σύμφωνα με την 
δομή και τις δυνατότητες της παραγωγικής δραστηριό- 
τητος εκάστης επιχείρησης. 

3. Στις περιπτώσεις όπου απαιτείται ειδικώτερη περι¬ 
γραφή της εκτέλεσης των ανωτέρω εργασιών και δρα¬ 
στηριοτήτων για συγκεκριμένη επιχείρηση καθώς και ο α¬ 
κριβής προσδιορισμός της δυναμικότητας παραγωγής 
των προϊόντων της (π.χ. ναυπήγηση διαφόρων τύπων, με¬ 
γέθους και χωρητικότητας πλοίων, ικανότητα μετατρο¬ 
πής πλοίων, δεξαμενιστική χωρητικότητα δεξαμενών, και 
λοιπές ναυπηγοεπισκευαστικές εργασίες) αυτό βεβαιώ¬ 
νεται από την Υπηρεσία Μητρώου της οικείας Νομαρχια¬ 
κής Αυτοδιοίκησης, κατόπιν υποβολής αιτήσεως, από κά¬ 
θε ενδιαφερομένη επιχείρηση, συνοδευομένης από σχε¬ 
τική τεχνική έκθεσή της μετά των απαραιτήτων 
δικαιολογητικών και στοιχείων. 

Αρθρο 2 

Η ισχύς του παρόντος Προεδρικού Διατάγματος αρχίζει 
από τη δημοσίευσή του στην Εφημερίδα της Κυβερνήσεως. 

Στον Υφυπουργό Ανάπτυξης αναθέτουμε την δημοσί¬ 
ευση και εκτέλεση του παρόντος Διατάγματος. 

Αθήνα, 23 Σεπτεμβρίου 1999 
ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

οι ΥΠΟΥΡΓΟΙ 

ΥΦΥΠΟΥΡΓΟΣ ΕΡΓΑΣΙΑΣ ΚΑΙ ΚΟΙΝΩΝΙΚΩΝ 

ΑΝΑΠΤΥΞΗΣ ΑΣΦΑΛΙΣΕΩΝ 

ΙΩΑΝ. ΖΑΦΕΙΡΟΠΟΥΛΟΣ ΜΙΛΤ.ΠΑΠΑΪΩΑΝΝΟΥ 

ΕΜΠΟΡΙΚΗΣ ΝΑΥΤΙΛΙΑΣ 

ΣΤΑΥΡΟΣ ΣΟΥΜΑΚΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΑΝ ΑΚΟΙΝΩΣ ΕΙΣ 

Αρίθ. Φ. 0544/9/ ΑΣ 709/Μ· 4600 (5) 

Ανακοίνωση για τη θέση σε ισχύ της «Συμφωνίας μεταξύ 
του Υπουργείου Υγείας - Πρόνοιας της Ελληνικής Δη¬ 
μοκρατίας και του Υπουργείου Υγείας της Δημοκρα¬ 
τίας της Αρμενίας για συνεργασία στο τομέα της υγεί¬ 
ας για τα έτη 1996-2000», Αθήνα, 18.6.1996. 

Το Υπουργείο Εξωτερικών ανακοινώνει ότι η Συμφωνία 
μεταξύ του Υπουργείου Υγείας και Πρόνοιας της Ελληνι¬ 
κής Δημοκρατίας και του Υπουργού Υγείας της Δημοκρα¬ 
τίας της Αρμενίας για συνεργασία στον τομέα της δημό¬ 
σιας υγείας για τα έτη 1996 - 2000 που υπογράφηκε στην 
Αθήνα στις 18 Ιουνίου 1996 και κυρώθηκε με τον υπ’ αριθ. 
2547/1997 Νόμο που δημοσιεύθηκε στο υπ’ αριθ. 257 
Φύλλο της Εφημερίδος της Κυβερνήσεως τεύχος Α' της 
16 Δεκεμβρίου 1997 τέθηκε σε ισχύ, σύμφωνα με τη διά¬ 
ταξη του άρθρου 7 αυτής, την 7 Σεπτεμβρίου 1999, 

Αθήνα, 21 Σεπτεμβρίου 1999 
Με εντολή Υπουργού 

Ο Προϊστάμενος της Ειδικής Νομικής Υπηρεσίας 
ΒΑΣΙΛΕΙΟΣ ΠΑΤΡΩΝΑΣ 
Ειδικός Νομικός Σύμβουλος 


Αριθ ·Φ.0546 /20/ ΑΣ711/Μ. 5015 (5) 

Ανακοίνωση για τη θέση σε ισχύ της Διεθνούς Συμφω¬ 
νίας για το φυσικό καουτσούκ 1995. 

Το Υπουργείο Εξωτερικών ανακοινώνει ότι στις 8 Σε¬ 
πτεμβρίου 1999 έλαβε χώρα στη Νέα Υόρκη η κατάθεση 
στον θεματοφύλακα της «Διεθνούς Συμφωνίας για το φυ¬ 
σικό καουτσούκ 1995» Γενικό Γραμματέα του Ο.Η.Ε. του 
εγγράφου επικυρώσεως της χώρας μας. 

Η Συμφωνία αυτή η οποία υπεγράφη στη Γενεύη στις 
17.2.1995 και κυρώθηκε από τη χώρα μας με τον υπ’ αριθ. 
2723/1999 Νόμο που δημοσιεύθηκε στο υπ’ αριθ. 118 
Φύλλο της Εφημερίδος της Κυβερνήσεως τεύχος Α' της 
14.6.1999 τέθηκε σε ισχύ ως προς τη χώρα μας την 8 Σε¬ 
πτεμβρίου 1999. 

Αθήνα, 15 Σεπτεμβρίου 1999 
Με εντολή Υπουργού 

Ο Προϊστάμενος της Ειδικής Νομικής Υπηρεσίας 
ΒΑΣΙΛΕΙΟΣ ΠΑΤΡΩΝΑΣ 
Ειδικός Νομικός Σύμβουλος 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕίΕΧ 223211 ΥΡΕΤ ΘΒ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ^1«ρ: νννννν.βί.ςΓ 
θ'ΓΤΊΒϋ: ην38 @ θί.9Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. ■ Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ. Ε. Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 227-Τ.Κ. 54100 (031) 423 956 

ΠΕΙΡΑΙΑΣ 

Νικήτα 6-8 Τ.Κ. 185 31 4135 228 

ΠΑΤΡΑ 

Κορίνθου 327-Τ.Κ. 262 23 (061) 6381 100 

ΙΩΑΝΝΙΝΑ 

Διοικητήριο Τ. Κ. 450 44 (0651) 87215 

ΚΟΜΟΤΗΝΗ 

Δημοκρατίας 1 Τ.Κ. 691 00 (0531) 22 858 

ΛΑΡΙΣΑ 

Διοικητήριο Τ.Κ. 411 10 (041) 597449 

ΚΕΡΚΥΡΑ 

Σαμαρά 13 Τ.Κ. 491 00 (0661)89 127/89 120 

ΗΡΑΚΛΕΙΟ 

Πλ. Ελευθερίας 1, Τ.Κ. 711 10 (081)396 223 

ΛΕΣΒΟΣ 

Πλ. Κωνσταντινουπόλεως Τ.Κ. 811 00 Μυτιλήνη 

(0251) 46 888/47 533 

ΤΙΜΗ ΦΥΛΛΩΝ “ Μέχρι 8 σελίδες 200 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ _ ^ σελίδες και άνω προσαύξηση 100 δρχ. ανά βσέλιδο ή μέρος αυτού 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 δρχ. 

Β' (Υπουργικές αποφάσεις κ.λπ.) 

70.000 

» 

3.500 >· 

Γ (Διορισμοί, απολύσεις κ.λπ. Δημ. Υπαλλήλων) 

15.000 

» 

750 >· 

Δ (Απαλλοτριώσεις, πολεοδομία κ.λπ.) 

70.000 

» 

3.500 »» 

Αναπτυξιακών Πράξεων (Τ.Α.Π.Σ.) 

30.000 


1.500 « 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 « 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 » 

Δελτίο Βιομηχανικής Ιδιοκτιισίας (Δ.Ε.Β.Ι.) 

10.000 

» 

500 

Ανωτάτου Ειδικού Δικαστηρίου (Α.Ε.Δ.) 

3.000 


150 ^ 

Προκηρύξεων Α.Σ.Ε.Π. 

10.000 

» 

500 >* 

Ανωνύμων Εταιρειών & Ε.Π.Ε. 

250.000 


12.500 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε, & Ε.Π.Ε. 

250.000 


12.500 « 



* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ, 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 



Οι υπηρεσίες εξυπηρέτησης των πολιτών λειτουργούν καθημερινά από Οβ.ΟΟ' έως 13.00" 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 

















